  Майя Бывальцева Йӧвылэсултон потон уе Удмуртиын 11 сюрс 600 адями пылатӥськиз. Ижкарысь тыметын радъям люкмесъёс пыр 3 сюрс 200-лэсь трос адями потӥз, ивортэ Россиысь МЧС-лэн элькунъя Валтӥсь управлениезлэн пресс-службаез. Пылатӥськон йылолэз ортчытон понна туэ улосвылын 50-лэсь трос люкмесъёс усьтэмын вал. Тужгес трос калык люкаськоно интыосын шунтӥськись палаткаос пуктылӥзы. Отын кылиськыны-дӥсяськыны, вуэ пырам бере пӧсь чай юыны луиз. Иж тыметын пылатӥськон 16 фото Нимысьтыз радъям люкмесъёс дорын МЧС-ысь, пичи пыжъёсъя кун инспекциысь ӧнерчиос но эмчиос ужазы. Кышкыттэмлыкез чакланэ 329 адями, но 111 техника пыриськиз. 18-тӥысь 19-тӥ толшоре потон уе Шимучыръёс дыръя кивалтонъя центрын оперативной штаб кылдытэмын вал. Вераны кулэ, праздниклы сӥзем ужрадъёс туннэ йылпумъяськымтэ на, пылатӥськонъёс азьланьтӥсько. Россиысь МЧС-лэн элькунъя Валтӥсь управлениысь ӧнерчиос тыметъёс но шуръёс дурын нунал ӵоже югдурез чакласа возёзы на. Йӧвылэсултон пылатӥськонъёс Иж тыметын Тегъёс: Мерлык Ижкар МЧС Православие Удмуртия праздникъёс вӧсьлык  